Diari Oficial de la Generalitat Valenciana


Sumari del DOGV 2513, del 23-05-1995 (1995/834789)

ORDRE de 27 d'abril de 1995, de la Conselleria d'Economia i Hisenda, per la qual acorda, amb la declaració prèvia d'alienabilitat, l'alienació mitjançant subhasta pública d'uns terrenys de 1.196 m2 de superfície, situats al carrer d'Uruguai de València.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/27/(3)/dof/vci/html**

### Dades del document

Número de DOGV
:   2513

Data del DOGV
:   23-05-1995

Secció del DOGV
:   DISPOSICIONS GENERALS

Número del document
:   1995/834789


Data del document
:   27-04-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 27 d'abril de 1995, de la Conselleria d'Economia i Hisenda, per la qual acorda, amb la declaració prèvia d'alienabilitat, l'alienació mitjançant subhasta pública d'uns terrenys de 1.196 m2 de superfície, situats al carrer d'Uruguai de València.   
Vist l'expedient tramitat per aquesta Conselleria, per a l'alienació per part de la Generalitat Valenciana de dues parcel·les de 1.196 m2 de superfície total, situades al carrer d'Uruguai de València.   
Atés que les parcel·les que s'han d'alienar estan qualificades com a vials en l'actual Pla General d'Ordenació Urbana de València.   
Atés que el servei de Gestió Immobiliària d'aquesta Conselleria ha emés informe on diu que el valor dels terrenys d'aquesta alienació és de vint-i-un milions cinc-centes vint-i-vuit mil pessetes (99.225.377 PTA) i que l'esmentada taxació ha estat aprobada mitjançant la resolució de 29 de març de 1995, del director general de Patrimoni i Nòmines.  
Atés que l'Ajuntament de València exigeix, en sòl urbà no inclòs en unitat d'execució, i com a condició prèvia a l'atorgament de llicències d'edificació, la cessió gratuïta i lliure de càrregues de la part proporcional de vials.  
Atés que les parcel·les que s'han d'alienar no es consideren necessàries per als fins de la Generalitat Valenciana.  
Vist que d'acord amb l'article 31 de la Llei 3/86, de 24 d'octubre, de Patrimoni de la Generalitat Valenciana, l'alienació de béns immobles patrimonials requereix la declaració prèvia d'alienabilitat dictada per aquesta Conselleria.  
Vist que per aplicació de l'article 22 de la Llei de Patrimoni de la Generalitat Valenciana la competència per a acorda l'alienació correspon al conseller d'Economia i Hisenda quan el valor de l'immoble, segons taxació pericial, no excedesca de 150 milions de pessetes.  
Vist que en virtut de l'article 33.1 de la Llei de Patrimoni de la Generalitat Valenciana l'alienació es farà mitjançant subhasta pública, en no concórrer en aquest cas els supòsits que habiliten l'alienació directa recollits en els articles 33.2 i 37 de la llei esmentada.  
D'acord amb la proposta de la Direcció General de Patrimoni i Nòmines,  
ORDENE:  
Article primer  
Declarar amb caràcter previ l'alienabilitat de la parcel·la en qüestió descrita en l'article següent.  
Article segon  
Acordar l'alienació mitjançant el procediment de subhasta pública de dues parcel·les, que a continuació es descriuen, situades al carrer de l'Uruguai de València:  
Parcel·la A: terreny qualificat com a vial, en forma trapezoidal que confronta: nord, en una línia de 4,5 metres, amb la parcel·la de la qual se segrega; sud, en una línia de 10 metres, amb la finca de la qual se segrega; est, en una línia de 106 metres, amb terrenys de Ciudadela, Sociedad Anónima de Inversiones CISAIN (avui cedits a l'Ajuntament de València), delimitant-se en aquest punt la parcel·la A mitjançant la tanca existent de la propietat, i oest, en una línia de 101 metres, amb la finca de la qual se segrega.  
Ocupa una superfície de 721 m2.  
Parcel·la B: terreny qualificat com a vial, en forma poligonal que confronta: nord, en una línia de 8 metres, amb la finca de la qual se segrega; est, en una línia de 8 metres, amb la finca de la qual se segrega; est, en una línia trencada de 35 i 22 metres, amb terrenys de Ciudadela, Sociedad Anónima de Inversiones CISAIN (avui cedits a l'Ajuntament de València), i oest, en una línia trencada de 33 i 26 metres, amb la finca de la qual se segrega.  
Ocupa una superfície de 475 m2.  
Les dues parcel·les esmentades s'hauran de segregar per a constituir finques independents de la que a continuació es descriu, inscrita en el Registre de la Propietat de València Número Set, al tom 2.159, foli 126, llibre 608 de la secció 3 A-Afores, finca 53.315.  
Terreny de forma poligonal que es descriu determinant-ne els costats, els angles i l'orientació, de la forma següent:  
Partint del punt «A», situat en la confluència de l'av. de César Giorgeta amb el carrer de Carcaixent, en direcció sud-est i a una distància de 57 metres, trobem el punt «B». Aquest costat és paral·lel a l'avinguda de César Giorgeta.  
Del punt «B», en direcció oest, formant un angle amb l'anterior costat de 300ø i a una distància de 15 metres trobem el punt «C».  
Del punt «C» en direcció sud-oest, amb un angle de 120ø amb el costat anterior i a una distància de 43 metres, trobem el punt «D». El costat «CD» continua en paral·lel a l'eix del carrer d'Uruguai.  
Prolongant en línia recta el costat «CD», des del punt «D» trobem, a una distància de 140 metres el punt «E». El costat «DE» confronta al sud-est amb la finca registral 52.052, inscrita en el Registre de la Propietat de València Número Set al llibre 57, tom 213, foli 110 propietat de Ciudadela Sociedad Anónima de Inversiones (CISAIN), destinada en el Pla General d'Ordenació Urbana de València a vials.  
Des del punt «E», en direcció sud amb un angle de 160ø respecte al costat «DE» trobem, a una distància de 35 metres el punt «F». El costat «EF» confronta amb la finca registral 52.052, inscrita en el Registre de la Propietat de València Número Set al llibre 57, tom 213, foli 110 propietat de Ciudadela Sociedad Anónima de Inversiones (CISAIN), destinada en el Pla General d'Ordenació Urbana de València a vials.  
Des del punt «F», seguint la direcció este, a una distància de 21 metres, amb un angle de 90ø, respecte al costat anterior trobem el punt «G». El costat «FG» confronta al nord amb les finques registrals 52.052, inscrita en el Registre de la Propietat de València Número Set al llibre 57, tom 213, foli 110 i 18.160, llibre 196, propietat de Ciudadela Sociedad Anónima de Inversiones (CISAIN) i de Construcciones Ruzafa, S.A. CONRUSA), respectivament.  
Partint del punt «G» en direcció sud amb un angle de 280ø respecte al costat anterior i a una distància de 29 metres, trobem el punt «H», que es troba en la línia de façana del carrer Carretera d'Escrivà. El costat «GH» confronta a l'est amb la finca registral núm. 1.042, inscrita al tom 577, llibre 15 secció 3ª Afores, foli 89, propietat del Sr. José Antonio Cuesta Alfonso.  
Del punt «H», seguint la línia de façana que dóna al carrer de la Carretera d'Escrivá, en direcció oest i a una distància de 4 metres, trobem el punt «I».  
Des del punt «I», en direcció nord-oest formant un angle de 225ø respecte al costat «IH» i a una distància de 8 metres, trobem el punt «J».  
Des del punt «J», en direcció oest, formant un angle de 130ø respecto al costat «IJ» i a una distància de 22 metres, trobem el punt «K» que es troba en la línia de façana del carrer de Carcaixent.  
Seguint en direcció nord a aquest, al llarg de la tanca dels terrenys de l'estació amb un recorregut de 285 metres, trobem el punt «L».  
Del punt «L», amb un angle de 240ø respecte al costat anterior i a una distància de 14 metres, trobem el punt «A» que tanca el polígon.  
   
Article tercer  
El preu mínim d'alienació serà de vint-i-un milions cinc-centes vint-i-vuit mil pessetes (15.990.350 PTA).  
La venda que necessàriament es formalitzarà en escriptura pública quedarà subjecta a la condició resolutòria que el mateix adjudicatari cedesca directament els terrenys esmentats, en forma gratuïta i lliure de càrregues, a l'Ajuntament de València en el termini d'un any a comptar de l'atorgament de la corresponent escriptura pública de compra-venda.  
Les despeses i els impostos que se'n deriven seran pagats per les parts, segons la llei.  
Article quart  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.  
València, 27 d'abril de 1995.  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI